《悲歌六章 其一》
清代·郁植

男儿三十尚贫贱，土室低头事笔砚。落魄恐遭厮养辱，苦吟畏笔妻孥见。

冬日不炉夏不扇，坐穿一榻破万卷。西行发策献至尊，致身不受将军荐。

由来绛灌谗贾生，胡用若曹弄柔翰。齐门挟瑟嗟徒工，独立荒郊泪如霰。

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。